கேள்வி: விண்வெளி வணிகம் - செவ்வாய் கோள் காலனித்துவம் என்பது என்ன?
பதில்: படிமம்:Spaceport-view.png செவ்வாய் (கோள்) கோளில் மனிதன் குடியேறுவதை முக்கியமானதாகவும், சூரியக் குடும்பத்திற்குள் வணிகம் தன்னிறைவு பெறுவதற்கான வழிகளில் ஒன்றாகவும் பலர் கருதுகின்றனர். அமெரிக்கா சேர்ந்த ஓர் உலகளாவிய விண்வெளிப் பயணவியல் நிறுவனமான லாக்கீட் மார்டின் நிறுவனத்தின் இராபர்ட்டு சூப்ரின் என்பவரின் செவ்வாய் கிரகக் குடியேற்றத்தின் பொருளாதார நம்பகத்தன்மை பற்றிய ஒரு ஆய்வறிக்கை, புவி, செவ்வாய் (கோள்) மற்றும் சிறுகோள் பட்டை ஆகியவற்றின் சுற்றுப்பாதைகளுக்கு இடையிலான ஆற்றல் உறவுகள் செவ்வாய் கிரகத்தை எதிர்காலத்தில் எந்த சிறுகோள் சுரங்க வணிகத்திலும் ஈடுபடுவதற்கு ஒரு சிறந்த நிலையில் வைத்திருக்கும் என்பதைச் சுட்டிக்காட்டி, ஓர் அனுமான செவ்வாய் குடியேற்ற மக்களை பூமியை விட பணக்காரர்களாக மாறுவதற்கான ஒரு வழியாக கோள்களுக்கு இடையேயான வணிகத்தை முன்வைக்கிறது. செவ்வாய் கிரகத்தை காலனித்துவப்படுத்துவதற்காக இயிம் பிளாக்சுகோ முன்வைக்கும் ஓர் ஆய்வறிக்கையில், செவ்வாய் (கோள்) இயற்கைத் துணைக்கோள்களான தெய்மொசு (துணைக்கோள்) மற்றும் போபொசு (துணைக்கோள்) ஆகிய இரண்டையும் மேம்படுத்த இயலும் என்கிறார். அவை நீண்ட கால சோதனைத் தளங்கள் என்பதிலிருந்து குறுகிய கால சோதனைத் தளங்களாக மேம்படுத்தப்பட்டால் சிறுகோளைத் தோண்டி செவ்வாய் குடியேற்றத்திற்கான சாரங்கட்டுதல் சாத்தியமாகும். சூரியக் குடும்பத்திற்குள் செவ்வாய் கோள் குடியேற்றத்தினரின் சாதகமான நிலை காரணமாக கோள்களிடை வணிகத்தில் செவ்வாய் கோள் தன்னை முக்கிய வணிகத் தூணாக நிலைநிறுத்திக் கொள்ளும் என்றும் அவர் கூறுகிறார். சூரியக் குடும்பம் உள்ள வெவ்வேறு இடங்களில் மனிதர்கள் வாழும் பட்சத்தில், பல்வேறு கோள்கள், நிலவுகள் மற்றும் சிறுகோள்களுக்கு இடையே மதிப்புமிக்க வளங்களைக் கொண்டு செல்ல வேண்டியிருக்கும் என்பது ஒரு கோட்பாடாகும். சிறுகோள் பட்டை மதிப்புமிக்க தாதுக்களின் ஆதாரமாகக் கருதப்படுகிறது. இது தொழில்துறை சிறுகோள் சுரங்க உள்கட்டமைப்பாக உருவாகலாம். அதேசமயம் இந்த உள்கட்டமைப்பு உருவாக்கத்திற்கு பூமி உயர் தொழில்நுட்ப உற்பத்தியை ஏற்றுமதி செய்யலாம். ஒரு வர்த்தகப் பாதையின் பொருளாதார மதிப்பை மதிப்பிடுவதற்கு கோள்களுக்கு இடையேயான போக்குவரத்தின் ஆற்றல்-செயல்திறன் காரணி மிகவும் முக்கியமானதாக இருக்கலாம். விண்வெளி வணிகம் வளர்வதற்கு முக்கியத் தடையாக இருப்பது தூரம் என இயான் இக்மேன் என்பவர் அடையாளம் கண்டார். இத்தடையே அனைத்து அல்லது கிட்டத்தட்ட அனைத்து வர்த்தகத்திற்குமான அருவமான பொருட்களின் பரிமாற்றத்தைக் குறைக்கிறது. இதனால் ஓர் உண்மையான பொதுவான நாணயத்தில் வணிகத்தை நடத்துவதற்கான சாத்தியக்கூறுகளும் கடன் ஒப்பந்தங்களை செயல்படுத்தும் அரசாங்கங்களும் அச்சுறுத்தப்படுகின்றன.
கேள்வி: விண்வெளி வணிகம் - வணிக விண்வெளி நிலையங்களை உருவாக்குதல் என்பது என்ன?
பதில்: அதிக திறன் கொண்ட வர்த்தக விண்வெளி நிலையங்களை உருவாக்க, இரயில் அல்லது கடல் போன்ற பிற போக்குவரத்து முறைகளுடன் தொடர்பு தேவைப்படலாம். இதனால் விண்வெளி நிலையம் தேசிய பொருளாதாரத்தின் மற்றொரு பரிமாணமாக மாற்றும். ஒரு விண்வெளி நிலையத்தை இயக்குவதற்கான வணிக, தொழில்நுட்ப மற்றும் தளவாடக் கவலைகள் பற்றிய ஒரு பகுப்பாய்வை நாசா நிறுவனத்தின் விண்வெளி தொழில்நுட்ப மேம்பாட்டு அலுவலகம் உருவாக்கியுள்ளது.